Thanachart P.M. Strategy – บล.ธนชาต
Thanachart P.M. Strategy - บล.ธนชาต ประจำวันที่ 17 เม.ย.60
17 เม.ย. 2560

Thanachart P.M. Strategy – บล.ธนชาต
 
SET แกว่งลงทดสอบแนวรับ 1,580 จุด “ซื้อ” PTTGC ได้ผลบวกจากราคาน้ำมัน
ดัชนี SET อยู่ที่ 1,579.87 จุด -9.63 จุด -0.61% ปริมาณซื้อขาย 14,773 ลบ.
 
แนวรับ : 1,57  แนวต้าน : 1,585 / 1,590
 
สรุปทิศทางและแนวโน้มตลาด
SET กลับมาทดสอบ 1,580 จุดอีกครั้ง คาดจะปิดไม่หลุด: แม้ SET จะทะลุแนวต้านขึ้นมาอย่างโดดเด่นกลางสัปดาห์ที่แล้ว แต่ความกังวลการเมืองระหว่างประเทศ สหรัฐฯ-เกาหลีเหนือ กดดันให้ SET กลับมาทดสอบ 1,580 จุด อีกครั้ง ในฐานะแนวรับ ภาพระยะสั้น เรามองว่าความกังวลต่อการเกิดสงครามสหรัฐฯ-เกาหลีเหนือมีมากเกินไป และคาดว่า SET น่าจะปิดเหนือ 1,580 จุด ได้ในวันนี้ แต่ภาพระยะกลาง เรายังคงกังวลว่า SET จะปรับฐานได้ในช่วงนี้-สิ้นเดือนพ.ค. ดังนั้นจึงแนะนำเพียง “trading” ต่อไป ด้วย trailing stop ที่ 1,575 จุด (ลดพอร์ต จำกัดความเสี่ยง หาก SET หลุด 1,575 จุด ลงมา)
“ซื้อ” PTTGC รับผลดีน้ำมันปรับขึ้นต่อเนื่องและ Spread ปิโตรฯ แข็งแกร่ง: เป้าหมายพื้นฐาน 84 บาท 1) เป็นหนึ่งได้ผู้ได้ประโยชน์สูงสุดต่อการปรับขึ้นของราคาน้ำมันดิบ (น้ำมัน brent ปรับขึ้นต่อเนื่อง กว่า 10% แล้ว จากปลายเดือน มี.ค.) 2) คาดกำไร 1Q17 แข็งแกร่ง สนับสนุนโดย Spread ปิโตรฯ โดยเฉพาะ LDPE   และ LLDPE 3) การซื้อธุรกิจ Polypropylene จาก PTT และกำลังการผลิต LDPE ทีเพิ่มขึ้น 4 แสนตัน/ปีในปี 2018 สนับสนุนการเติบโตกำไร 30-14% ปี 2017-18… ทางเทคนิค ราคาหุ้นมีโอกาสเข้าทดสอบ 74.5 บ. ผ่านไปได้มีเป้าตามกรอบ ที่ 78 บ.
 
หุ้นที่น่าสนใจทางเทคนิค
PTTGC “ซื้อ” ราคาหุ้นดีดตัวขึ้นทดสอบกรอบการพักฐานคู่ขนานขาขึ้นอีกครั้งหลังพักตัวในกรอบ ขณะที่ DI+ และ MACD เป็นบวกชี้ขึ้น หากทะลุผ่าน 74.50 บาทได้จะเป็นจังหวะซื้อเก็งกำไรตาม มีแนวต้านแรกที่ 76.00 บาท ถัดไปที่ 78.00 บาท
TCMC “ซื้อ” ราคาหุ้นแกว่งฟื้นตัวยกฐานขึ้นกลับมายืนเหนือเส้นค่าเฉลี่ย 3 เดือนได้ พร้อมปริมาณการซื้อขายหนาแน่น สอดคล้องกับเกิดสัญญาณ Bullish Divergence ใน MACD ที่ชี้ขึ้นทำจุดสูงใหม่ และเส้นค่าเฉลี่ยทำ Golden Cross รอบใหม่ เป็นจังหวะซื้อเก็งกำไร มีแนวต้านแรกที่ 4.24 บาท ผ่านได้มีเป้าหมายถัดไปที่ 4.38 บาท